Marmore

In geologia le marmore es un rocca metamorphic compacte formate ex petras de calce que, submittite a temperaturas e pressiones elevate, attinge un grado alte de crystallisation. Le componente basic del marmore es le carbonato de calcium, cuje contento supera le 90%; le altere componentes, considerate como "impuritates", son los que da grande varietate de colores in le marmores e defini su characteristicas physic. Post un processo de polimento per abrasion, le marmore attinge un nivello alte de splendor natural, isto es sin ceras ni componentes chimic. Le marmore es usate principalmente in le construction, decoration e sculptura. A vices illo es translucide, de differente colores, como blanc, brun, rubie, verde, nigre, gris, jalne, blau, e illo pote parer de coloration uniforme, o maculettate, o con diverse configurationes o mixturas inter illos.

Categoria:Geologia
Categoria:Materiales